HR
C 94/2
Službeni list Europske unije
13.3.2023.
V. (Objave)
SUDSKI POSTUPCI
SUD Presuda Suda (veliko vijeće) od 31. siječnja 2023. (zahtjev za prethodnu odluku koji je uputio Tribunal Supremo – Španjolska) – kazneni postupak protiv Lluísa Puiga Gordija i dr.
(Predmet C-158/21 (1), Puig Gordi i dr.) („Zahtjev za prethodnu odluku – Područje slobode, sigurnosti i pravde – Pravosudna suradnja u kaznenim stvarima – Europski uhidbeni nalog – Okvirna odluka 2002/584/PUP – Postupci predaje između država članica – Pretpostavke izvršenja – Nadležnost pravosudnog tijela koje izdaje uhidbeni nalog – Članak 47. drugi stavak Povelje Europske unije o temeljnim pravima – Pravo na pristup zakonom prethodno ustanovljenom sudu – Mogućnost izdavanja novog europskog uhidbenog naloga protiv iste osobe”) (2023/C 94/02) Jezik postupka: španjolski Sud koji je uputio zahtjev Tribunal Supremo
Stranke glavnog kaznenog postupka Lluís Puig Gordi, Carles Puigdemont Casamajó, Antoni Comín Oliveres, Clara Ponsatí Obiols, Meritxell Serret Aleu, Marta Rovira Vergés, Anna Gabriel Sabaté Uz sudjelovanje: Ministerio Fiscal, Abogacía del Estado, Partido político VOX
Izreka 1.
Okvirnu odluku Vijeća 2002/584/PUP od 13. lipnja 2002.
o Europskom uhidbenom nalogu i postupcima predaje između država članica, kako je izmijenjena Okvirnom odlukom Vijeća 2009/299/PUP od 26. veljače 2009., treba tumačiti na način da: pravosudno tijelo izvršenja ne može odbiti izvršenje europskog uhidbenog naloga na temelju razloga za odbijanje koji proizlazi iz samog prava države članice izvršenja, a ne iz Okvirne odluke 2002/584, kako je izmijenjena.
S druge strane, to pravosudno tijelo može primijeniti nacionalnu odredbu kojom se predviđa odbijanje izvršenja europskog uhidbenog naloga ako bi ono dovelo do povrede temeljnog prava utvrđenog u pravu Unije, pod uvjetom da doseg te odredbe nije širi od dosega članka 1. stavka 3.
Okvirne odluke 2002/584, kako je izmijenjena, a kako ga tumači Sud Europske unije. 2.
Članak 1. stavke 1. i 2. i članak 6. stavak 1.
Okvirne odluke 2002/584, kako je izmijenjena Okvirnom odlukom 2009/299, treba tumačiti na način da: pravosudno tijelo izvršenja ne može provjeriti je li europski uhidbeni nalog izdalo za to nadležno pravosudno tijelo i odbiti izvršenje tog naloga kada ocijeni da to nije bio slučaj.